34 Lentsoe la Jehova la boela la hlaha ho ’na, la re: 2 “Mor’a motho, profeta khahlanong le balisa ba Iseraele. Profeta, ’me u re ho bona, balisa, ‘Sena ke seo ’Musi Morena Jehova a se boletseng: “Ho malimabe balisa ba Iseraele,+ ba fetohileng ba iphepang!+ Na balisa ha baa tšoanela ho fepa mohlape?+ 3 Le ja mafura,+ ’me le ikapesa ka boea. Le hlaba+ phoofolo e nonneng.+ Ha le fepe mohlape. 4 Tse kulang ha lea li matlafatsa,+ ha lea folisa e kulang, e robehileng ha lea e tlamisa, e hlahlathetseng ha lea e khutlisa, ’me e lahlehileng ha lea e batla,+ empa le ile la li laola ka thata, esita le ka khatello.+ 5 Butle-butle li ile tsa hasana kahobane ho se na molisa,+ hoo li ileng tsa fetoha lijo tsa sebata se seng le se seng sa naha, ’me tsa tsoela pele ho hasana.+ 6 Linku tsa ka tsa ’na tsa hlahlathela lithabeng tsohle le leralleng le leng le le leng le phahameng;+ ’me linku tsa ka+ tsa hasana holim ’a lefatše lohle, ho se ea li batlang ’me ho se ea batlang ho li fumana.